性別 (文法)

喺語言學上係指一隻語言有套系統，同隻語言入面一啲冇明顯性別嘅名詞加性別。喺有性別嘅語言，性別主要有陰性同陽性兩種，亦有啲語言係陰性、陽性同中性三種。

德文、法文同西班牙文都有性別，當中德文係分三種性別，法文同西班牙文就分兩種。古英文都有套深入嘅性別系統，但現代嘅英文經已得返自然性別，即係淨係得男人同女人等指有明確性別嘅物件嘅字詞，先會有性別。

相關現象
文法上嘅性別可以出現一啲怪現象，例如個名詞嘅性別同自然性別可以唔夾。例如喺法文好多職業名傳統上淨得陽性，例如，喺法國法文，｢先生｣淨得陽性，冇 ｢女先生｣ 爾個字，又或者喺法文，｢人｣字淨得陰性，就算係男人，只要叫佢做 ｢人｣ 而唔叫佢做 ｢男人｣ 就係陰性名詞；德文亦有類似情況，例如小稱一定係中性，所以例如本來係尊稱嘅 ｢小姐｣都係中性，所以而已經視為一種侮辱。

另外有啲話亦會有一啲叫做性別但係唔係性別嘅嘢；例如法文地名技術上有所謂中性，但係文法上其實即係陽性，只係唔使喺爾種地名前便加冠詞。

自然性別

名詞

攷

文法